
	VIEŠOJI ĮSTAIGA RESPUBLIKINĖ ŠIAULIŲ LIGONINĖ 
Viešoji įstaiga, V. Kudirkos g. 99, LT-76321 Šiauliai,

tel. (+370 41) 524 291, ( el. p. info@siauliuligonine.lt, www.siauliuligonine.lt. 

Duomenys kaupiami ir saugomi Juridinių asmenų registre, kodas 245386220


SKELBIAMA APKLAUSA

MAŽOS VERTĖS PIRKIMAS

BENDROSIOS CIVILINĖS ATSAKOMYBĖS DRAUDIMO PASLAUGOS
1. BENDROSIOS NUOSTATOS
           1.1. Viešoji įstaiga Respublikinė Šiaulių ligoninė, juridinio asmens kodas 245386220, adresas           V. Kudirkos g. 99, LT-76231 Šiauliai, tel. (+370 41) 524 291, el. p.: info@siauliuligonine.lt (toliau – perkančioji organizacija arba Ligoninė), vykdydama šį viešąjį pirkimą, numato įsigyti bendrosios civilinės atsakomybės draudimo  paslaugas (toliau – paslaugos). 


1.2. Šis mažos vertės viešasis pirkimas (toliau - pirkimas) atliekamas vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu (toliau – Aprašu), Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų pirkimų įstatyme ir Apraše.


1.3. Pirkimas vykdomas skelbiamos apklausos būdu, naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie paslaugų teikėjai, kurie yra registruoti CVP IS, pasiekiamoje adresu  https://viesiejipirkimai.lt/epps/home.do

1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.


1.5. Perkančiosios organizacijos įgaliotas asmuo palaikyti tiesioginį ryšį su paslaugų teikėjais ir gauti iš jų su pirkimo procedūromis susijusius pranešimus iki galutinio pasiūlymų pateikimo termino – Teisės skyriaus vyriausioji specialistė, laikinai einanti Teisės skyriaus vedėjo pareigas Indrė Masiulienė, tel. (+370 41) 526 454, el. p.   indre.masiuliene@siauliuligonine.lt.
2. PIRKIMO OBJEKTAS

            2.1. Pirkimo objektą sudaro  - Profesinės civilinės atsakomybės už pacientams padarytą žalą draudimas, kitos veiklos draudimas (paciento transportavimo, maitinimo, buvimo sveikatos priežiūros įstaigoje), atsakomybės dėl patikėto turto draudimas, darbdavio civilinė atsakomybė, teisinės gynybos išlaidos įstaigos gydytojams, slaugytojams, akušeriams, vadovų ir vadovaujančių asmenų civilinės atsakomybės  draudimas, atsakomybės dėl reikalavimų, susijusių su darbo santykiais ir pareikštų įstaigai, draudimas, kibernetinių rizikų draudimas ir civilinės atsakomybės, kylančios dėl viešųjų pirkimų, draudimas (toliau – paslaugos). 

            2.2. Pirkimas nėra skaidomas į pirkimo dalis. Paslaugos turi būti teikiamos 12 (dvylika) mėnesių, skaičiuojant nuo sutarties įsigaliojimo dienos.


   2.3. Paslaugų atlikimui reikalingos sąlygos yra nustatytos mažos vertės skelbiamos apklausos būdu sąlygų 1 priede „Pasiūlymas dėl bendrosios civilinės atsakomybės draudimo paslaugų pirkimo“, 2 priede „Techninė specifikacija“ ir 2 priede „Viešojo paslaugų pirkimo – pardavimo sutarties projektas“. Paslaugų teikėjo pateiktas pasiūlymas turi tenkinti visus mažos vertės pirkimo skelbiamos apklausos būdu pirkimo dokumentų reikalavimus.
 
3. REIKALAVIMAI PASLAUGŲ TEIKĖJAMS (KVALIFIKACIJA)
             3.1. Perkančioji organizacija netikrina ar yra Viešųjų pirkimų įstatymo 46 straipsnyje numatytų paslaugų teikėjo pašalinimo pagrindų paslaugų paslaugų teikėjams.

             3.2. Paslaugų teikėjams yra keliamas kvalifikacinis reikalavimas:

	3.2.1.
	Paslaugų teikėjas turi teisę verstis ta veikla, kuri reikalinga pirkimo sutarčiai įvykdyti. 
	Pateikiama: 1. Lietuvos Respublikoje registruotas paslaugų teikėjas pateikia valstybės įmonės Registrų centro išduotą Lietuvos Respublikos juridinių asmenų registro išplėstinio išrašo kopiją, arba kitus dokumentus, patvirtinančius paslaugų teikėjo teisę verstis veikla, būtina sutarčiai įgyvendinti, kitų valstybių paslaugų teikėjai pateikia profesinių ar veiklos tvarkytojų ar valstybės įgaliotų institucijų pažymas, kaip yra nustatyta toje valstybėje narėje, patvirtinančias paslaugų teikėjo teisę verstis ta veikla, kuri yra  būtina sutarčiai įgyvendinti.

Pateikiamas skenuotas dokumentas elektroninėje formoje arba skaitmeninė dokumento kopija.


3.3. Keliamas reikalavimas paslaugų teikėjo kvalifikacijai turi būti įgytas iki pasiūlymų pateikimo termino pabaigos (susipažinimo su pasiūlymais dienos).
3.4. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių  atitiktį kvalifikacijos reikalavimui.

3.5. Paslaugų teikėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.


  3.6. Savo pasiūlyme paslaugų teikėjas turi nurodyti, kokius subteikėjus jis ketina pasitelkti, jei pasitelks.

             3.7. Europos bendrasis viešojo pirkimo dokumentas (EBVPD) nebus naudojamas. 

             3.8. Jeigu paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, paslaugų teikėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. 
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE


4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).


4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
5. PASIŪLYMŲ RENGIMAS, PATEIKIMAS, KEITIMAS


5.1. Tiekėjas gali pateikti tik vieną pasiūlymą.

5.2. Paslaugų teikėjas negali pateikti alternatyvių pasiūlymų. Paslaugų teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.


5.3. Perkančioji organizacija reikalauja pasiūlymus teikti tik elektroninėmis priemonėmis, naudojant CVP IS. Pasiūlymai popierinėje laikmenoje, jei tokie būtų pateikti, nebus priimami bei vertinami ir bus grąžinami paslaugų teikėjui (kurjeriui) neatplėšti ar grąžinami registruotu laišku. Pasiūlymus gali teikti tik CVP IS registruoti paslaugų teikėjai (nemokama registracija adresu https://viesiejipirkimai.lt/epps/home.do). Visi dokumentai, patvirtinantys paslaugų teikėjų kvalifikacijos atitiktį mažos vertės pirkimo skelbiamos apklausos būdu sąlygose nustatytiems kvalifikacijos reikalavimams, ir kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz. pdf, jpg, docx ir kt.).


5.4. Pasiūlymas turi būti pateiktas iki CVP IS nurodyto pasiūlymų pateikimo termino pabaigos.

5.5. Susipažinti su pirkimo dokumentais paslaugų teikėjai turi teisę iki pasiūlymų pateikimo termino pabaigos.

5.6. Pateikdamas pasiūlymą paslaugų teikėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.


5.7. Paslaugų teikėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. 

5.8. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 90 dienų nuo mažos vertės pirkimo skelbiamos apklausos būdu pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.


5.9. Pasiūlyme nurodomi įkainiai/kaina pateikiami eurais. Apskaičiuojant įkainį/kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą turi būti įskaityti visi mokesčiai ir visos paslaugų teikėjo išlaidos, apimančios viską, ko reikia visiškam ir tinkamam pirkimo sutarties įvykdymui. 


5.10. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems paslaugų teikėjams.

5.11. Pasiūlymas turi būti pateikiamas CVP IS priemonėmis, kurį turi sudaryti:

5.11.1. užpildyta pasiūlymo forma parengta pagal pirkimo sąlygų 1 priedą;
5.11.2. jungtinės veiklos sutarties kopija (jeigu pasiūlymą pateikė ūkio subjektų grupė);

5.11.3. įgaliojimas pasirašyti pasiūlymą (jeigu pasiūlymą pasirašė ne paslaugų teikėjo vadovas);

            5.11.4. galimybę pasinaudoti kitų ūkio subjektų ištekliais patvirtinantys dokumentai (jei taikoma);

5.11.5. kita prašoma informacija.

5.12. Paslaugų teikėjo pasiūlymą sudaro CVP IS priemonėmis pateiktos informacijos ir dokumentų visuma. 


5.13. Perkančioji organizacija nereikalauja pasiūlymą pasirašyti saugiu elektroniniu parašu.


5.14. Paslaugų teikėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos VPĮ 20 str. 2 d. Paslaugų teikėjas neturi teisės nurodyti, kad visa pasiūlyme pateikta informacija yra konfidenciali.  Paslaugų teikėjas negali nurodyti, kad vieneto kaina yra konfidenciali informacija. Paslaugų teikėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, ekspertai ir kiti asmenys negali atskleisti paslaugų teikėjo pateiktos informacijos, kurią paslaugų teikėjas nurodė kaip konfidencialią. Jei paslaugų teikėjas nenurodo konfidencialios informacijos, laikoma, kad tokios paslaugų teikėjo pasiūlyme nėra.

5.15. Paslaugų teikėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.
 
5.16. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad paslaugų teikėjai pratęstų jų galiojimą iki konkrečiai nurodyto laiko. Paslaugų teikėjas CVP IS priemonėmis tokį prašymą gali atmesti. 

6. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.

6.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 


6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
7. PASIŪLYMŲ GALIOJIMO UŽTIKRINIMAS

7.1. Pasiūlymo galiojimo užtikrinimas nereikalaujamas. 
8. PAVYZDŽIŲ PATEIKIMAS

8.1. Siūlomo pirkimo objekto pavyzdžiai nereikalaujami.
9. PIRKIMO DOKUMENTŲ PAAIŠKINIMAS IR PATIKSLINIMAS

9.1. Paslaugų teikėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus. 


9.2. Perkančioji organizacija atsako tik CVP IS susirašinėjimo priemonėmis į kiekvieną paslaugų  teikėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 (dvejoms) darbo dienoms iki pasiūlymų pateikimo termino pabaigos.

9.3. Paslaugų teikėjo prašymu, pateiktu tik CVP IS susirašinėjimo priemonėmis, papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 1 (vienai) darbo dienai iki pasiūlymų pateikimo termino pabaigos, jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.

9.4. Perkančioji organizacija, paaiškindama ar pataisydama pirkimo dokumentus, privalo užtikrinti paslaugų teikėjų anonimiškumą, t. y. privalo užtikrinti, kad paslaugų teikėjas nesužinotų kitų paslaugų teikėjų, dalyvaujančių pirkimo procedūrose, pavadinimų ir kitų rekvizitų.


9.5. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (pataisyti) pirkimo dokumentus CVP IS priemonėmis.

9.6. Tuo atveju, kai pataisoma skelbime apie pirkimą paskelbta informacija (jei taikomas), perkančioji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį paslaugų teikėjai, rengdami pasiūlymus, galėtų atsižvelgti į patikslinimus.


9.7. Bet kokia informacija, mažos vertės pirkimo skelbiamos apklausos būdu sąlygų paaiškinimai, pranešimai ar kitas perkančiosios organizacijos ir paslaugų teikėjo susirašinėjimas yra vykdomas tik CVP IS susirašinėjimo priemonėmis.

9.8. Perkančioji organizacija nerengs susitikimų su paslaugų teikėjais.
10. SUSIPAŽINIMAS SU GAUTAIS PASIŪLYMAIS

10.1. Pirminis susipažinimas su CVP IS priemonėmis pateiktais tiekėjų pasiūlymais vyks 30 min. po CVP IS nurodytos pasiūlymų pateikimo termino pabaigos. 
10.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja
11. PASIŪLYMŲ NAGRINĖJIMAS


11.1. Pateiktus pasiūlymus nagrinėja, vertina ir palygina pirkimo organizatorius. Pirkimo organizatorius vertina kiekvieno paslaugų teikėjo atitiktį 3.2.1 punkte keliamam kvalifikaciniam reikalavimui.


11.2. Jei paslaugų teikėjo pasiūlymas nėra atmetamas pirkimo organizatorius vertina ar paslaugų teikėjo siūlomas pirkimo objektas atitinka nustatytus reikalavimus ir ar paslaugų teikėjo pasiūlyta kaina nėra per didelė ir perkančiajai organizacijai nepriimtina.   

11.3. Paslaugų teikėjai informuojami apie patikrinimo rezultatus (paslaugų teikėjas atitinka / neatitinka keliamus reikalavimus). Teisę dalyvauti tolesnėse pirkimo procedūrose turi keliamus reikalavimus atitinkantys dalyviai. Jei paslaugų teikėjas šalinamas iš pirkimo, paslaugų teikėjui nurodomas jo pašalinimo pagrindas.

11.4. Perkančioji organizacija gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pasiūlymo, pateikto mažos vertės pirkimo skelbiamos apklausos būdu metu, esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.


11.5. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų raštu CVP IS priemonėmis, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlymų atidarymo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis.

11.6. Iškilus klausimams dėl pasiūlymų turinio ir pirkimo organizatoriui paprašius raštu CVP IS priemonėmis, paslaugų teikėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu paslaugų teikėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti paslaugų teikėjo, kad jis pirkimo organizatoriui parodytų atitinkamų dokumentų originalus.


11.7. Perkančioji organizacija neprašys neįprastai mažos kainos pagrindimo.


11.8. Paslaugų teikėjai informuojami apie vertinimo rezultatus (nurodoma, ar pasiūlymas atitiko pirkimo dokumentuose nustatytus reikalavimus).

11.9. Perkančioji organizacija gali nevertinti viso paslaugų teikėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
12. ELEKTRONINIS AUKCIONAS ARBA DERYBOS

12.1. Elektroninis aukcionas nerengiamas.

13. PASIŪLYMŲ ATMETIMO PRIEŽASTYS


13.1. Perkančioji organizacija atmeta pasiūlymą, jeigu:

13.1.1. paslaugų teikėjas pasiūlymą ar jo dalį pateikė ne CVP IS priemonėmis;

            13.1.2. pasiūlymą pateikęs tiekėjas neatitinka pirkimo dokumentų 3.2.1 punkte nustatyto kvalifikacino reikalavimo;

13.1.3. pasiūlymas neatitinka pirkimo dokumentuose nustatytų reikalavimų;


13.1.4. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;


13.1.5. dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;


13.1.6. paslaugų teikėjas apie nustatytų reikalavimų atitikimą yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;


13.1.7. jei paslaugų teikėjas pateikia daugiau kaip vieną pasiūlymą. Laikoma, kad paslaugų teikėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;


13.1.8. paslaugų teikėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: paslaugų teikėjo įgaliojimą asmeniui pasirašyti pasiūlymą (jeigu pasiūlymą pasirašė ne paslaugų teikėjo vadovas), jungtinės veiklos sutartį (jeigu pasiūlymą pateikė ūkio subjektų grupė), ar jų nepateikė ir perkančiosios organizacijos prašymu jų nepateikė per perkančiosios organizacijos nurodytą terminą.


13.2. Apie pasiūlymo atmetimą ir tokio atmetimo priežastis paslaugų teikėjas informuojamas raštu CVP IS priemonėmis.
14. PASIŪLYMŲ VERTINIMAS

14.1. Perkančioji organizacija ekonomiškai naudingiausią pasiūlymą išrenka pagal mažiausią kainą, kuri vertinama eurais. 

15. PASIŪLYMŲ EILĖ IR LAIMĖTOJO NUSTATYMAS


15.1. Išnagrinėjęs, įvertinęs ir palyginęs pateiktus pasiūlymus, pirkimo organizatorius nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.

15.2. Pasiūlymai eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas paslaugų teikėjas, kurio pasiūlymas CVP IS priemonėmis pateiktas anksčiausiai.

15.3. Laimėjusiu pasiūlymu pripažįstamas pasiūlymas, esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka.

15.4. Tais atvejais, kai pasiūlymą pateikė tik vienas paslaugų teikėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.


15.5. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 5 darbo dienas nuo sprendimo priėmimo, raštu CVP IS priemonėmis pranešama pasiūlymus pateikusiems paslaugų teikėjams. Paslaugų teikėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

15.6. Pirkimo sutartis sudaroma netaikant pirkimo sutarties sudarymo atidėjimo termino.


15.7. Jeigu paslaugų teikėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo arba iki perkančiosios organizacijos nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, perkančioji organizacija siūlo sudaryti pirkimo sutartį paslaugų teikėjui, kurio pasiūlymas pagal pirkimo organizatoriaus patvirtintą pasiūlymų eilę yra pirmas po paslaugų teikėjo, atsisakiusio sudaryti pirkimo sutartį.

16. PRETENZIJŲ IR SKUNDŲ NAGRINĖJIMAS


16.1. Paslaugų teikėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo raštu CVP IS priemonėmis pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.


16.2. Pretenzija pateikiama perkančiajai organizacijai raštu CVP IS priemonėmis. Paslaugų teikėjas turi teisę pateikti pretenziją perkančiajai organizacijai per:


16.2.1. per 5 darbo dienas nuo perkančiosios organizacijos pranešimo raštu apie jos priimtą sprendimą išsiuntimo paslaugų teikėjams dienos;

16.2.2. per 5 darbo dienas nuo paskelbimo apie perkančiosios organizacijos priimtą sprendimą dienos, jeigu Viešųjų pirkimų įstatyme nėra reikalavimo raštu informuoti paslaugų teikėjus apie perkančiosios organizacijos priimtus sprendimus.


16.3. Perkančioji organizacija nagrinėja tik tas paslaugų teikėjų pretenzijas, kurios gautos iki pirkimo sutarties sudarymo. Neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.

16.4. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam paslaugų teikėjui, suinteresuotiems kandidatams ir suinteresuotiems dalyviams, dienos, o jeigu šis pranešimas nebuvo siunčiamas elektroninėmis priemonėmis- ne anksčiau kaip po 15 kalendorinių dienų.

16.5. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam paslaugų teikėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.


16.6. Paslaugų teikėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajai organizacijai prašymo ar ieškinio kopiją su gavimo teisme įrodymais.

16.7. Jeigu dėl paslaugų teikėjo prašymo pateikimo ar ieškinio pareiškimo teismui pratęsiami anksčiau paslaugų teikėjams pranešti pirkimo procedūrų terminai, apie tai perkančioji organizacija išsiunčia paslaugų teikėjams pranešimus ir nurodo terminų pratęsimo priežastis.


16.8. Perkančioji organizacija, sužinojusi apie teismo sprendimą dėl paslaugų teikėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.
17. PIRKIMO SUTARTIES PASIRAŠYMAS IR SĄLYGOS
            17. 1. Sudaroma pirkimo sutartis turi atitikti laimėjusio tiekėjo pasiūlymą ir šias pirkimo sąlygas.

             17. 2. Pirkimo sutarties galiojimas, šalių atsakomybė, pirkimo sutarties galiojimo ir keitimo tvarka, pirkimo sutarties nutraukimo tvarka, ginčų sprendimo tvarka, kitos pirkimo sutarties sąlygos yra pateikiamos pirkimo sutarties projekte (pirkimo sąlygų 2 priedas).  

18. PIRKIMO SĄLYGŲ PRIEDAI

18.1. Priedas „Pasiūlymas dėl bendrosios civilinės atsakomybės draudimo paslaugų pirkimo“   (1 priedas).
            18.2. Techninė specifikacija (2 priedas).
            18.2. Viešojo paslaugų pirkimo – pardavimo sutarties projektas (3 priedas).


Pirkimo sąlygų 1 priedas

Herbas arba prekių ženklas

(Paslaugų teikėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie paslaugų teikėją pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
_______________________________

(Adresatas (perkančioji organizacija))
PASIŪLYMAS
DĖL BENDROSIOS CIVILINĖS ATSAKOMYBĖS DRAUDIMO PASLAUGŲ PIRKIMO

(Data)

 (Vieta)

	Paslaugų teikėjo pavadinimas /jeigu dalyvauja ūkio subjektų grupė, surašomi visi dalyvių pavadinimai/
	

	Paslaugų teikėjo adresas /jeigu dalyvauja ūkio subjektų grupė, surašomi visi dalyvių adresai/
	

	Įmonės kodas, PVM mokėtojo kodas
	

	Atsiskaitomosios sąskaitos numeris, bankas, banko kodas
	

	Įmonės vadovo pareigos, vardas, pavardė
	

	Už pasiūlymą atsakingo asmens vardas, pavardė
	

	Už sutarties vykdymą atsakingo asmens pareigos, vardas, pavardė
	

	Telefono numeris
	

	Fakso numeris
	

	El. pašto adresas
	


Šiuo pasiūlymu pažymime, kad sutinkame su visais kvietime pateikti pasiūlymą mažos vertės pirkime reikalavimais.    
       Taip pat patvirtiname, kad visa mūsų pasiūlyme pateikta informacija yra teisinga ir, kad mes nenuslėpėme jokios informacijos, kurią buvo prašoma pateikti pirkimo dokumentuose. Taip pat patvirtiname, kad nedalyvavome rengiant pirkimo dokumentus, o taip pat nesame susiję su jokia kita šiame pirkime dalyvaujančia įmone ar kita suinteresuota šalimi.
        Suprantame, kad išaiškėjus aukščiau nurodytoms aplinkybėms būsime pašalinti iš šio pirkimo ir mūsų pateiktas pasiūlymas bus atmestas.
       Mes siūlome šias paslaugas:
	
	1 lentelė


	Eil. Nr.
	Paslaugos pavadinimas
	Kaina su PVM  EUR

	1
	Bendrosios civilinės atsakomybės draudimas 
	


Bendra pasiūlymo kaina EUR (su PVM) ................. (kaina skaičiais ir žodžiais) 
PVM (proc.) suma  Eur  ..........(suma skaičiais ir žodžiais)

* Jeigu PVM neskaičiuojamas, nurodyti, kad PVM neskaičiuojamas ir nurodyti juridinį pagrindą dėl ko neskaičiuojamas PVM.
	
	


        Teikdami šį pasiūlymą, mes patvirtiname, kad į mūsų siūlomą kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.
	Pašalinimo pagrindas
	VPĮ straipsnis
	Atsakymas TAIP/NE

	Ar ekonominės veiklos vykdytojui yra taikoma sąlyga, kad jis yra neatlikęs jam

paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose?
	VPĮ 46 straipsnio 2¹ dalis


	


Informuojame, kad pasiūlyme yra pateikta ir konfidenciali informacija*: 

	Eil. Nr. 
	Pateikto dokumento pavadinimas
	Pateikto dokumento puslapis (-iai-)

	
	
	


* Pildyti tuomet, jei bus pateikta konfidenciali informacija. Paslaugų teikėjas negali nurodyti, kad konfidenciali informacija yra pasiūlymo kaina / vieneto kaina) arba, kad visas pasiūlymas yra konfidencialus. 
   Kartu su pasiūlymu pateikiami šie dokumentai:

	Eil.Nr.
	Pateiktų dokumentų pavadinimas
	Dokumento puslapių skaičius
	Puslapio Nr.

	
	
	
	

	      Mes ketiname dalį sutartyje numatytų sutartinių įsipareigojimų perduoti vykdyti subteikėjams ir pateikiame šią informaciją apie subteikėjus*:

Eil. Nr.
Pirkimo dalies ir teikiamų paslaugų pavadinimas
Subteikėjo pavadinimas ir adresas
1.
2.
(...)
* Pildoma, jei ketinama pasitelkti subteikėjus

	

	Pasiūlymas galioja iki _____________

	
	
	
	
	
	

	Paslaugų teikėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	


Pirkimo sąlygų 3 priedas
VIEŠOJO PASLAUGŲ PIRKIMO – PARDAVIMO SUTARTIS Nr. 3.1-K1-____- PS665/24
2025 m.                    d. 

Šiauliai
Viešoji įstaiga Respublikinė Šiaulių ligoninė juridinio asmens kodas 245386220, kurios registruota buveinė yra V. Kudirkos g. 99, LT- 76231, Šiauliai, Lietuvos Respublika, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ..................................................,  iš vienos pusės (toliau  - Pirkėjas arba Draudėjas) ir ………………………………. (Tiekėjo pavadinimas), juridinio asmens kodas ……………, kurio registruota buveinė yra ………………………………………., duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (-as) ………………………………… (pareigos, vardas, pavardė), veikiančio (-ios) pagal įstatus iš kitos pusės (toliau  - Tiekėjas arba Draudikas), toliau kartu šioje viešojo paslaugų pirkimo–pardavimo sutartyje vadinami „Šalimis“, o kiekvienas atskirai – „Šalimi“, atsižvelgdamos į įvykusio viešosios įstaigos Respublikinės Šiaulių ligoninės organizuoto mažos vertės pirkimo skelbiamos apklausos būdu bendrosios civilinės atsakomybės draudimo paslaugų pirkimo (toliau – Pirkimas) rezultatus vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) nuostatomis, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97 (2023 m. rugpjūčio 17 d. Nr. 1S-98 įsakymo redakcija), kitais teisės aktais, reglamentuojančiais viešuosius pirkimus, bei anksčiau nurodyto Pirkimo sąlygomis, sudarė šią viešojo paslaugų pirkimo – pardavimo sutartį (toliau – Sutartis).
I. SUTARTIES DALYKAS

1. Draudikas, laimėjęs mažos vertės pirkimą skelbiamos apklausos būdu bendrosios civilinės atsakomybės draudimo paslaugoms (PS665) teikti (Pirkimo Nr.........) įsipareigoja pagal Draudėjo įgalioto asmens užsakymą šioje Sutartyje nustatytomis kainomis, teikti  aptartas paslaugas.
II. SUTARTIES OBJEKTAS

2. Draudimo objektą sudaro  - Profesinės civilinės atsakomybės už pacientams padarytą žalą draudimas, kitos veiklos draudimas (paciento transportavimo, maitinimo, buvimo sveikatos priežiūros įstaigoje), atsakomybės dėl patikėto turto draudimas, darbdavio civilinė atsakomybė, teisinės gynybos išlaidos įstaigos gydytojams, slaugytojams, akušeriams, vadovų ir vadovaujančių asmenų civilinės atsakomybės  draudimas, atsakomybės dėl reikalavimų, susijusių su darbo santykiais ir pareikštų įstaigai, draudimas, kibernetinių rizikų draudimas ir civilinės atsakomybės, kylančios dėl viešųjų pirkimų, draudimas (detali pirkimo techninė specifikacija pateikiama Sutarties  priede „techninė specifikacija“).
	Draudimo objektas:
	Draudimo suma vienam įvykiui
	Draudimo suma visam laikotarpiui

	Profesinės civilinės atsakomybės už pacientams padarytą žalą draudimas
	30.000 EUR
	200.000 EUR

	Teisinės gynybos išlaidos įstaigos gydytojams, slaugytojams, akušeriams
	10.000 EUR

	Kitos veiklos draudimas (paciento transportavimo, maitinimo, buvimo sveikatos priežiūros įstaigoje)
	100.000 EUR
	200.000 EUR

	Atsakomybės dėl patikėto turto draudimas 
	100.000 EUR
	200.000 EUR

	Darbdavio civilinė atsakomybė
	50.000 EUR
	200.000 EUR

	Vadovų ir vadovaujančių asmenų CA draudimas
	100.000 EUR

	Atsakomybės dėl reikalavimų, susijusių su darbo santykiais ir pareikštų Įstaigai, draudimas
	50.000 EUR

	Kibernetinių rizikų draudimas
	30.000 EUR

	Civilinės atsakomybės, kylančios dėl viešųjų pirkimų, draudimas
	50.000 EUR

	Bendra draudimo suma visiems objektams visam sutarties laikotarpiui
	200.000 EUR

	Besąlyginė išskaita:
	Netaikoma, išskyrus:

· vadovų ir vadovaujančių asmenų taikoma 500 EUR išskaita;

· darbo santykių draudimo atveju taikoma 10% nuostolio sumos išskaita, bet ne mažiau kaip 500 EUR; 

· Kibernetinių rizikų draudimo atveju taikoma 10% nuostolio sumos išskaita, bet ne mažiau kaip 1000 EUR

· dėl viešųjų pirkimų draudimo taikoma 10% nuostolio sumos išskaita, bet ne mažiau nei 1.000 €.


III. KAINA IR ATSISKAITYMŲ TVARKA
3. Draudimo įmoka sutarties laikotarpiu yra ................. EUR (suma skaičiais ir žodžiais), mokama dalimis kas mėnesį iki paskutinės mėnesio dienos. Bendra sutarties kaina yra ....    Eur (suma skaičiais ir žodžiais). Į kainą turi būti įskaičiuotos visos išlaidos ir mokesčiai, įskaitant ir išlaidos susijusios su „SABIS“.

4. Draudikas PVM sąskaitą faktūrą / sąskaitą faktūrą privalo pateikti naudojantis VĮ Registrų centro administruojama elektronine paslauga „SABIS“. Elektroninės paslaugos „SABIS“ svetainė pasiekiama adresu https://sabis.nbfc.lt/. 

5. Draudėjas įsipareigoja sumokėti draudimo įmokas pavedimu į  Draudiko atsiskaitomąją sąskaitą Nr. …………………………(nurodomas bankas ir  atsiskaitomosios sąskaitos numeris). Draudėjas apmoka Draudikui pagal gautas sąskaitas faktūras per 30 kalendorinių dienų nuo sąskaitos faktūros gavimo dienos.  

6. Draudėjas numato tiesioginio atsiskaitymo su draudimo paslaugų subteikėjais galimybę. Paslaugų subteikėjas, norėdamas pasinaudoti tokia galimybe, raštu pateikia prašymą Draudėjui. Tais atvejais, kai paslaugų subteikėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Draudėjo, Draudiko  ir jo paslaugų subteikėjo, kurioje aprašoma tiesioginio atsiskaitymo su paslaugų subteikėju tvarka, atsižvelgiant į pirkimo dokumentuose ir paslaugų subteikimo sutartyje nustatytus reikalavimus.
7. Sutartyje numatyta draudimo paslaugų kaina negali būti keičiama visą Sutarties galiojimo laikotarpį.

IV. ŠALIŲ TEISĖS IR PAREIGOS

8. Šalys privalo sąžiningai, protingai, tinkamai, laiku ir kokybiškai atlikti savo įsipareigojimus  pagal Sutartį.

9. Draudikas įsipareigoja teikti Sutartyje numatytas draudimo paslaugas Sutartyje nustatyta tvarka ir sąlygomis.
10. Draudikas įsipareigoja teikiant paslaugas griežtai laikytis asmens duomenų apsaugą reglamentuojančių teisės aktų – Europos Parlamento ir Tarybos reglamento (ES) 2016/679 2016 m. balandžio 27 d. Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei 1996 m. birželio 11 d. Lietuvos Respublikos asmens duomenų teisinės apsaugos įstatymo Nr. I-1374 (su vėlesniais pakeitimais) reikalavimų ir saugoti bei neatskleisti tretiesiems asmenims informacijos, sužinotos (gautos) vykdant sutartyje nurodytas paslaugas.
11. Vykdant Sutartį, pasitelkiami šie subtiekėjai [įvardyti] šioms Paslaugoms tiekti [nurodyti] (arba nurodyti, kad subtiekėjai nepasitelkiami).

12. Sudarius Sutartį, tačiau ne vėliau negu Sutartis pradedama vykdyti, Draudikas įsipareigoja  pranešti tuo metu žinomų subtiekėjų (jei jie pasitelkiami Sutarties vykdymui) pavadinimus, kontaktinius duomenis ir jų atstovus. Draudikas įsipareigoja informuoti Draudėją apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau.

13. Subtiekimo sutarties sudarymas nekeičia Draudiko atsakomybės dėl Sutarties įvykdymo. 

14. Draudikas, raštu kreipdamasis į Draudėją dėl subteikėjo keitimo, privalo nurodyti šias aplinkybes, įskaitant, bet neapsiribojant:

14.1. subtiekėjas yra bankrutavęs;

14.2. subtiekėjas yra likviduojamas;

14.3. subtiekėjui yra iškelta restruktūrizavimo byla;

14.4. subtiekėjui yra iškelta bankroto byla;

14.5. subtiekėjui bankroto procesas vykdomas ne teismo tvarka;

14.6. subtiekėjui inicijuotos priverstinio likvidavimo ar susitarimo su kreditoriais procedūros;

14.7. subtiekėjas su kreditoriais yra sudaręs taikos sutartį;

14.8. subtiekėjas yra sustabdęs ar apribojęs savo veiklą;

14.9. subtiekėjas pakeitė savo veiklą ir nebevykdo veiklos, susijusios su prisiimtomis prievolėmis;

14.10. subtiekėjas nutraukė prekių tiekimą ir / ar atsisakė tęsti veiklą;

14.11. kitos aplinkybės.

15. Draudikas, raštu kreipdamasis į Draudėją dėl naujo subtiekėjo pasitelkimo, privalo nurodyti šias aplinkybes, įskaitant, bet neapsiribojant:

16. subtiekėjo pasitelkimas pagreitintų paslaugų teikimą ir kt.;

17. Sutarties vykdymo metu  paaiškėja aplinkybės, kurios nebuvo žinomos anksčiau ir joms esant Draudikas negali vykdyti įsipareigojimų pagal Sutartį, kol nebus pasitelktas naujas subtiekėjas;
18. Draudikas, raštu kreipdamasis į Draudėją dėl sutikimo keisti subtiekėją ir / ar pasitelkti naują subtiekėją, privalo nurodyti kokiai Sutarties daliai ir kokius subtiekėjus jis ketina pasitelkti. Naujas subtiekėjas privalo atitikti visus subtiekėjui Pirkimo sąlygose nustatytus reikalavimus. Tais atvejais, kai Draudikas remiasi subtiekėjo pajėgumais, Draudėjas, vadovaudamasis Lietuvos Respublikos viešųjų pirkimų įstatymo nuostatomis, gali patikrinti, ar nėra šio įstatymo nurodytų Draudiko subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną pagal šio įstatymo 46 straipsnį nustatytą pašalinimo pagrindą, Draudėjas reikalaus, kad Draudikas per Draudėjo nustatytą terminą pakeistų minėtą subtiekėją reikalavimus atitinkančiu subtiekėju.
19. Draudėjas ne vėliau kaip per 5 (penkias) darbo dienas nuo Draudiko rašto gavimo dienos, privalo išnagrinėti tokį Draudiko raštą bei priimti motyvuotą sprendimą, kurį raštu pateikia Draudikui. Šalims nesutarus dėl Sutarties sąlygų keitimo, ginčas sprendžiamas Šalių derybomis. Derybų pradžia laikoma diena, kurią Šalis pateikė prašymą raštu kitai Šaliai su siūlymu dėl ginčo sprendimo pradėti derybas. Šalims nepavykus susitarti per 30 (trisdešimt) kalendorinių dienų nuo derybų pradžios, ginčas sprendžiamas kompetentingame Lietuvos Respublikos teisme. Šalims susitarus, turi būti sudaromas rašytinis Šalių susitarimas dėl Sutarties sąlygų keitimo. Susitarimas įsigalioja nuo jame nurodytos datos ir / ar aplinkybės ir tampa neatsiejama šios Sutarties dalimi. 
20. Draudėjas įsipareigoja sumokėti draudimo įmokas per Sutarties 6 punkte nurodytą terminą.
21. Draudėjas turi teisę gauti tinkamas Sutartyje nurodytų draudimo objektų draudimo paslaugas.
V. ŠALIŲ ATSAKOMYBĖ

22. Už šios Sutarties įsipareigojimų nevykdymą arba netinkamą vykdymą Šalys atsako Lietuvos Respublikos įstatymų nustatyta tvarka. Šalis, neįvykdžiusi ar netinkamai įvykdžiusi iš šios Sutarties kylančių prievolių, privalo Lietuvos Respublikos teisės aktų nustatyta tvarka atlyginti kitos Sutarties Šalies dėl to patirtus nuostolius.  

23. Sutartis gali būti nutraukta Šalių susitarimu arba vienašališkai dėl esminių Sutarties pažeidimų pranešus apie tai kitai Šaliai prieš 30 dienų. Nutraukdamos Sutartį Šalys turi viena su kita atsiskaityti.  Sutarties nutraukimas neatleidžia nė vienos Šalies nuo įsipareigojimų kitai Šaliai, kuriuos ji prisiėmė pagal šią Sutartį iki Sutarties nutraukimo dienos.

24. Šalys  neatsako  už visišką ar dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių. Šalys nenugalimos jėgos (force majeure) aplinkybes supranta taip, kaip nustato Lietuvos Respublikos civilinis kodeksas, Atleidimo nuo atsakomybės esant nenugalimos jėgos (force majeure) aplinkybėms taisyklės, patvirtintos Lietuvos Respublikos Vyriausybės 1996 m. liepos 15 d. nutarimu Nr. 840 ir kiti teisės aktai.

25. Šalis, kuri dėl nenugalimos jėgos (force majeure) aplinkybių negali vykdyti pagal šią Sutartį prisiimtų įsipareigojimų, privalo nedelsdama apie tai raštu pranešti kitai Šaliai, nurodydama aplinkybes, kurios trukdo jai vykdyti prisiimtus įsipareigojimus. Išnykus nenugalimos jėgos (force majeure) aplinkybėms, Šalis, negalėjusi vykdyti pagal šią Sutartį prisiimtų įsipareigojimų, privalo nedelsdama pranešti kitai Šaliai apie nurodytų aplinkybių išnykimą.
26. Sutarties įvykdymo užtikrinimas – bauda. Šiuo užtikrinimu Draudikas įsipareigoja Draudėjui sumokėti 5% (penkių procentų) baudą nuo nesuteiktų paslaugų sumos,  jeigu Draudikas nevykdo arba netinkamai vykdo šios Sutarties sąlygas, arba vienašališkai (be svarbios priežasties) nutraukia Sutartį.

27. Jeigu Draudėjas nesumoka draudimo įmokų nustatytais terminais, Draudiko rašytiniu pareikalavimu Draudėjas privalo sumokėti Draudikui už kiekvieną uždelstą dieną 0,02 % delspinigių nuo laiku neapmokėtos sumos.

28. Delspinigių ir baudos sumokėjimas neatleidžia Šalies nuo pareigos įvykdyti šia Sutartimi prisiimtus įsipareigojimus.

VI.BAIGIAMOSIOS NUOSTATOS

29. Sutartis įsigalioja nuo to momento, kai ją pasirašo abi Sutarties Šalys ir Draudikas išduoda draudimo polisą, bei galioja iki visiško Šalių įsipareigojimų pagal Sutartį įvykdymo momento, bet ne ilgau nei 12 (dvylika) mėnesių.
30. Paslaugos pagal šią Sutartį teikiamos nuo 2025 m. ............... d. iki 2026 m. .................... d.

31.  Draudikui nevykdant šioje Sutartyje numatytų įsipareigojimų, Draudėjas gali vienašališkai nutraukti Sutartį, apie numatomą Sutarties nutraukimą raštu pranešęs Draudikui prieš 30 (trisdešimt) dienų.
32. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
33. Jeigu Draudiko kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Draudikas Draudėjui įsipareigoja, kad pirkimo sutartį vykdys tik tokią teisę turintys asmenys. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
34. Sutartis sudaryta dviem egzemplioriais, turinčiais vienodą juridinę galią, po vieną Draudėjui ir Draudikui.
35.  Sutarties dokumentais yra pati Sutartis ir jos priedai, kurie yra neatskiriama Sutarties dalis. Ant visų priedų turi būti Draudiko ir Draudėjo parašai bei antspaudai, kai pareiga turėti antspaudą nustatyta Draudėjo ir Draudiko steigimo dokumentuose arba įstatyme. (jeigus sutartis pasirašoma ne kvalifikuotu el.parašu)
36. Visi Sutarties pakeitimai ir papildymai sudaromi raštu ir patvirtinti abiejų Šalių ar jų įgaliotų atstovų parašais bei antspaudais, tampa neatsiejama šios Sutarties dalimi.
37. Draudimo sutartis bus taikoma  papildomai virš bet kurio kito galiojančio draudimo, kuriuo Draudėjas gali naudotis.
38. Už Draudiko sutartinių įsipareigojimų vykdymą atsakingas ................, tel. ..........., faks. _____________________, el. paštas ………………………._.
39.  Už Draudėjo įsipareigojimų vykdymo, paslaugų teikimo terminų laikymosi koordinavimą (organizavimą), taip pat paslaugų atitikties pirkimo sutartyje numatytiems kokybiniams ir kitiems reikalavimams atitikimą atsakinga  - Teisės skyriaus vyriausioji specialistė, laikinai einanti Teisės skyriaus vedėjo pareigas Indrė Masiulienė tel. (+370 41) 526454, el. paštas: indre.masiuliene@siauliuligonine.lt.
40. Draudėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Viešųjų pirkimų skyriaus vyriausiasis specialistas Linas Stankus.
41. Šalys įsipareigoja neskelbti tretiesiems asmenims informacijos apie šios Sutarties sąlygas ir vykdymą, taip pat užtikrina, kad minėta informacija bei visi perduoti duomenys ir dokumentai nepateks tretiesiems asmenims, išskyrus Lietuvos Respublikos įstatymuose nustatytas išimtis.

42. Ginčai, kylantys dėl šios Sutarties vykdymo ar netinkamo vykdymo, sprendžiami Šalių susitarimu. Nepavykus susitarti, ginčai sprendžiami Lietuvos Respublikos įstatymų nustatyta tvarka.

43. Sutartis yra sudaryta dviem egzemplioriais, turinčiais vienodą juridinę galią, po vieną kiekvienai Šaliai.

44. Sutarties priedai:
44.1. Pasiūymas dėl bendrosios civilinės atsakomybės draudimo paslaugų pirkimo (1 priedas);
44.2. Draudimo paslaugų techninė specifikacija (2 priedas).
IV. ŠALIŲ REKVIZITAI
	DRAUDĖJAS:                                                              
	DRAUDIKAS:

	Viešoji įstaiga Respublikinė Šiaulių  ligoninė
Juridinio asmens kodas 245386220

PVM mokėtojo kodas LT453862219

V. Kudirkos g. 99, 76231 Šiauliai

Tel. (+370 41) 524 257, 

A. s. LT34 7180 0000 0113 0305 

AB Artea bankas, banko kodas 71800

El. paštas info@siauliuligonine.lt

	{ organizacijos pavadinimas}

{Adresas}

{Telefonas}

{Faksas}

{Juridinio asmens kodas}

{PVM mokėtojo kodas}

{Bankas}

{Atsiskaitomosios sąskaitos numeris}


	{organizacijos atstovo pareigos}

{Vardas Pavardė}

_____________________

A. V.
	{organizacijos atstovo pareigos}

{Vardas Pavardė}

_____________________

A. V





                                                            2025 -.....-.....   sutarties Nr....... 1 priedas
Pasiūlymas dėl bendrosios civilinės atsakomybės draudimo paslaugų pirkimo
(įkeliamas užpildytas pirkimo sąlygų 1 priedas)
                                                                                   2025 -.....-.....   sutarties Nr....... 2 priedas
Bendrosios civilinės atsakomybės draudimo paslaugų pirkimo techninė specifikacija

(įkeliamas pirkimo sąlygų 2 priedas)

